ચીનમાં કોઈ જગ્યાએ ચામાચીડિયું હવામાં ઊડી રહ્યું હતું અને તેણે પોતાની ચરકથી કોરોના વાઇરસને નીચે જંગલમાં છોડયો.

આ જ સમયે કોઈ જંગલી પ્રાણી, લગભગ કીડીખાઉ વનસ્પતિમાં જંતુઓ શોધવા માટે સૂંઘી સૂંઘીને આગળ વધી રહ્યું હતું. એ કીડીખાઉએ ચામાચીડિયાની ચરક સૂંઘી અને વાઇરસ તેના નાકમાં ઘૂસી ગયો. 

આ નવો વાઇરસ જંગલનાં પશુપ્રાણીઓમાં ફેલાવા લાગે છે. આખરે ચેપ લાગેલું કોઈ પ્રાણી શિકારીના હાથમાં આવી જાય છે. 

તે પ્રાણીમાંથી કોઈક રીતે ચેપ તેને પકડનારા માણસને પણ લાગી જાય છે. 

તે માણસ શિકાર કરેલું પ્રાણી વેચવા માટે જંગલી પદાર્થો અને પશુઓની બજારમાં જાય છે. 

પછી બજારમાં કામ કરતાં કોઈ કામદારને તેનો ચેપ લાગી જાય છે. પછી તો દુનિયાભરમાં તે ચેપ ફેલાઈ જાય છે. 

ઉપર પ્રમાણેની કલ્પના કેટલી સાચી તેની સાબિતી માટે વિજ્ઞાનીઓ પ્રયાસો કરી રહ્યા છે.

ઝૂલૉજિકલ સોસાયટી લંડન (ZSL)ના પ્રોફેસર ઍન્ડ્રૂ કનિંગમ કહે છે, "તેઓ કયા જંગલી પશુઓમાં કોરોના વાઇરસ છે તેની તપાસ કરી રહ્યા છે. ચેપ ફેલાવાના સમગ્ર ઘટનાક્રમને શોધવાનું કામ કોઈ જાસૂસીકથા જેવું હોય છે".

તેઓ કહે છે કે ઘણાં બધાં પ્રાણીઓમાં વાઇરસ હોઈ શકે છે. 

ખાસ કરીને ચામાચીડિયામાં એકથી વધુ પ્રકારના કોરોના વાઇરસ જોવા મળે છે. 

તેમાંથી ચેપ કેવી રીતે ફેલાયો હશે તેના વિશે આપણે ખરેખર કેટલું જાણીએ છીએ?

ચેપ લાગેલા દર્દીના શરીરમાંથી નમૂના લેવામાં આવ્યા અને વિજ્ઞાનીઓએ તે તપાસ્યા ત્યારે શંકા ગઈ કે ચીનનાં ચામાચીડિયાંમાંથી તે આવ્યો હશે. 

ચામાચીડિયાં

ચામાચીડિયાં એક જ જગ્યાએ મોટી સંખ્યામાં રહે છે અને ઊડીને દૂરદૂર સુધી જાય છે. 

દરેક ખંડમાં ચામાચીડિયાં જોવા મળે છે. ચામાચીડિયાં પોતે ભાગ્યે જ બીમાર પડે છે, તે વાઇરસને દૂર સુદૂર સુધી ફેલાવી શકે તેમ છે. 

યુનિવર્સિટી કૉલેજ લંડનના પ્રોફેસર કેટ જૉન્સના જણાવ્યા અનુસાર ચામાચીડિયાંએ દૂર સુધી ઊડી શકવાની ક્ષમતા હાંસલ કરી લીધી છે અને પોતાના ડીએનએને નુકસાન થાય તેને વધારે સહેલાઈથી સુધારી શકે છે. 

"તેના કારણે મોટા પ્રમાણમાં વાઇરસ લાગી જાય તે પછીય તે જલદી માંદાં પડતાં નથી, પણ એ તો માત્ર એક કલ્પના જ છે," એમ તેઓ કહે છે. 

એ વાતમાં કોઈ શંકા નથી કે ચામાચીડિયાંમાં વધારે વાઇરસ રહી શકે તેમ છે. 

નોટિંગમ યુનિવર્સિટીના પ્રોફેસર જોનાથન બોલ કહે છે, "ચામાચિડિયાં જે રીતે જીવે છે તે જોતા તેમાં મોટા પ્રમાણમાં વાઇરસ હોઈ શકે છે." 

બીજું રહસ્ય એ છે કે પોતાના શરીરમાં વાઇરસને વિકસવા દેનારું પ્રાણી કયું?... \n\nમને ઉપરના લેખ માટે સારું શીર્ષક આપો.
કોરોના વાઇરસનો ચેપ આખરે કયા પશુમાંથી ફેલાયો?